ร้านตั้งอยู่ฝั่งตรงข้ามกับสถานีตำรวจอำเภอท้ายเหมืองครับ จอดรถริมถนนบริเวณหน้าร้านได้เลย เมนูบะหมี่ก็มีทั้งน้ำและแห้ง ซึ่งเส้นบะหมี่ของทางร้านจะเป็นเส้นใหญ่และทำเส้นเอง หน้าตาของบะหมี่จะออกแนวจีนโบราณ ใช้วัตถุดิบทั่วไปและดูธรรมดา แต่รสชาติที่ออกมาลงตัวและอร่อยเลยทีเดียวครับ ปิดท้ายด้วยของหวานประจำร้าน ลูกชก ซึ่งถือเป็นของท้องถิ่นจังหวัดพังงา ที่น่าลิ้มลองเช่นกันครับ